ودود مؤذن
ودود مؤذّن ـ آذربایجانلی آدلیم رسام، اوخویان و موسیقیچی، موجسسمه دوزلدن، و صنعتچی. نوحه اوخویان آدلیم سلیم مؤذنین اوغلو دور. ان گؤزل سس ایله آذان وئرن رحیم مؤذن ودودون عمی‌سی دیر. بو عایله نین بیر چوخونون سسلرینین یاخشی اولدوغو کیمی، ودودون دا سس یئته نگی(استعدادی) اوشاقلیقدان عایله سی گوزونده گورونور و بئیه لیکله همین چاغلاردان موغام موسیقی سی نین اورگنمکینی باشلاییر. اوستاد آغاخان عبدالله‌یف ین اویرنجی سی اولوب و اونون یولونو دوام ائدمه یه چالیشیر. آذربایجانین بیر چوخ اوستادی ایله تانیشیب و فرقلی موسیقی قونولارینی اویرنیب دیر. بو اوستادلاردان حاجی‌بابا حسین‌اف، یعقوب احمداف، رامیز قلی‌افو عارف بابایفی سایا بیلیریک. بو اوستادلاردان اویرندیکلر و ذاتی یئتنک لر بیر آرایا گلیب و چوخ ده یرلی و قالیجی اثرلر یارادیبدیر و بئله لیکله باکی رادیوسونون دئدیغینه گوره گونئی آذربایجانین ان باشاریلی موغام موغننی سی ساییلیر.

ودود آشیق صنعتی قونوسوندا دا بیر چوخ آراشدیرمالار آپاریب دیر و اوستاد حیدری نین یانیندا قوپوز درسی آلیبدیر. ۱۳۶۹-نجی ایلدن اعتبارا، ایران صداوسیماسی ایله ایش بیرلیگه باشلاییب دیر.

ارکسترلر له ایش بیرلیگی
۱۳۷۲-نجی ایلدن نظام بیلیم یوردونون بویوک نیظامی ارکسترینده یئر آلیب و بیر چوخ یئرده کنسرت لر گئچیریب دیر. سهند قوروهونو قوردوقدان سونرا بو قوروهلا بیرلیکده ایران و بیر چوخ باشقا اولکه لرده کنسرتلر گئچیریب دیر. ۱۳۷۶-نجی ایلده «آراز» قوروهو قورولور و او قوروهدا ایشینه دوام ائلییر.

نقاش لیق
ودود موذن ین ۴ جیلدلیق اثرلری ایران دا یاییملانیب دیر. ۱۳۹۱-نجی ایلین خرداد آیین دا شیخ صفی الدین اردبیلی مقبره سینده ودودون نقاش لیق اثرلری سرگی سی کئچیریلیر. ودود موذن، اوشاقلیغیندا آقای میرجوادی نین یانیندا یاغ-بویا (رنگ-روغن) صنعتینی اورگنیر. تهرانین هنرهای تزیینی بیلیم یوردوندا و اوندان سونرا تورکیه نین معمار سؽنان بیلیم یوردوندا نقاش لیق درس لری کئچیدیر. اوز اثرلرینده کتدی لرین یاشیم و حیاتی نی چکمک ایستییر و بو ندنله «رئالیسم» یؤنتم ین(روش ین) چوخ بینیر و بو سبکی اوز اثرلرینی یارادماق اوچون داها چوخ اویغون گورور. ودودن آمریکا، فرانسه، کانادا و آلمان کیمی بیر چوخ اولکه ده نقاشلیق اثرلری سرگیلنیب دیر.

یاشام 
 1960-جی ایلده اردبیل شهرینده آنادان  اوْلموشدور.
 1980-جی ایلده پئشکار رسساملیق فعالیتینه باشلامیشدیر. بیر سیرا رسساملیق و اینجه‌سنت کورسلارینا قاتیلمیشدیر، آرت دئکو فاکولته‌سینی و تورکیهنین معمار سینن اونیوئرسیتئتینی بیتیرمیشدیر. 
 1990-جی ایلده لوس‌آنجلس شهرینده اؤزل سرگیسی کئچیریلمیشدیر. 
 1992 –جی ایلده فرانسه ده فردی سرگیسی کئچیریلمیشدیر. 
 1995 –جی ایلده کانادادا فردی سرگیسی کئچیریلمیشدیر.. 
 تبریز، اورمو، رشت، انزلی و اردبیلده قورولموش اؤزل و بیرگه سرگی‌لرین ایشتیراکچیسی  اوْلموشدور.

هئیکل تراشلیق
ودود هئیکل تراشلیق درسینی باکی دا آلیب دیر. بیر چوخ هئیکل لر یارادیب و یارددیغی اثرلر اردبیل شهرینین بیر چوخ مئیدانینا قویولوبدور. 

اردبیللی رسام
اردبیللی موسیقیچی